झूलेलाल महोत्सव सिंधी समाज का सबसे बड़ा पर्व माना जाता है। झूलेलाल भगवान वरुणदेव का अवतरण है जो कि भक्तों के सभी कष्टों को दूर करते हैं। जो भी 4 दिन तक विधि- विधान से भगवान झूलेलाल की पूजा-अर्चना करता है, वह सभी दुःखों से दूर हो जाता है। सिंधी समाज का सबसे बड़ा धार्मिक आयोजन झूलेलाल महोत्सव माना जाता है। झूलेलाल उत्सव चेटीचंड, जिसे सिन्धी समाज सिन्धी दिवस के रूप में मनाता चला आ रहा है, पर समाज की विभाजक रेखाएँ समाप्त हो जाती हैं। यह सर्वधर्म समभाव का प्रतीक है।